குரு கராத்தே செய்து பழகும் ஒரு ரவுடி. மஞ்சா போடுவது என்று சிறுவேலைகளை செய்துவருகிறார். ஜெகதாலன் எந்த வம்புகளுக்கும் செல்லாதவன், கபடியே தன் உயிராக நினைப்பவன். தொடர்ந்து அதில் வெற்றிகளைப் பெற்று வருபவன். படிப்பு வராத அவன் மற்றவர்களின் உதவியுடன் +2 எழுதுகிறான், முதலில் தோல்வியடைந்தாலும் இரண்டாவது முயற்சியில் பெற்றி பெற காத்திருப்பவன். ஆனால் கபடி போட்டியில் வேண்டுமென்றே பார்டர் தோட்ட ஆட்கள் அவன் காலில் விழுந்து முட்டியை உடைத்துவிடுகிறார்கள். கருவுற்று பிரசவத்திற்கு செல்லும் பார்வதி, மயக்கதினூடே இந்த சேரியை அதிலுள்ள மனிதர்களையும் நினைத்துக் கொள்கிறாள். அவள் குழந்தை இங்கே வளரப்போகிறது. திருடனாக, பாடிபில்டராக, கஞ்சா விற்பவனாக அல்லது ஏதோ ஒரு சமூக விரோத செயலை செய்யப்போகிறது என்கிற சூட்சுமத்துடன்.